
TIPOGRAFIA LUCERFARUL 


Tuturor voitorilor nostri de bine, precum si tuturor acelora, cari se 
interesează de mișcarea noastră culturală, Ie vestim cu bucurie că în primele 
zile ale lunii [ulie st. n. se va deschide institutul tipografic si de editură 
«Luceafărul». Se împlinesc tocmai trei ani decind a apărut primul număr 
al revistei noastre. In cursul acestor ani de existenţă, revista a avut să dea 
piept cu multe si felurite greutăți, cari de multeori ne-aii poticnit şi poate 
ne-ar fi zădărnicit intentiunile curate, dacă n'am fi avut întotdeauna încredere 
în sfintenia cauzei pentru care ne-am angajat la luptă, dacă n'am fi avut 
încredere în sprijinul publicului românesc, care încetul cu încetul ne-a înţeles 
si ne-a întins mină de ajutor. l 

Sîntem convinşi că lărgind cercul nostru de activitate si propagandă 
culturală, nu ne va lipsi nici in viitor de acest sprijin binevoitor. 

Acesta fiind ultimul număr ce apare în Tipografia «Poporul Român», 
ne credem datori a aduce mulțumirile noastre dlui Dimitrie Birdufiti, pentru 
serviciile de pină acum aduse revistei. 


«Premiul Luceafărului». La concursul publicat în Nrul 6 aii intrat 
foarte multe versuri, dar, durere, prea puţine s'aū putut admite. Cetitorii îşi 
vor spune şi de astă dată părerea asupra poeziilor publicate, cum aii făcut-o 
şi în trecut, — de sigur, însă, în număr mai mare. Cărţile postale pentru 
răspunsuri se vor alătura la numărul proxim. 

Tot acum mulțumim şi st. domnisoare Minerva Cosma din Sibiiii, care 
a binevoit a trimite pentru acest premiii suma de-5 cor. 


Aviz abonaților. Cu numărul prezent se încheie semestrul întîi din 
anul 1905. Rugăm, prin urmare, abonaţii nostri să binevoiască a-şi înnoi 
abonamente'e cît mai curind. Acei abonaţi, cari sint încă în întirziere cu 
abonamentul pe semestrul trecut, sîntem convinşi că vor grăbi să-şi achite 
cu acest prilej şi această restanta. 


Abonamentul va costa şi pe viitor 


Ediţia obişnuită: . . . 1 an 12 cor. în România 16 cor. 
Pentru preoții săraci, în- 
văţători si studenți . 1 „ 7cor., 3) 12 cor. 


Ediția de lux: . . . . 1 „ 20 cor., +i 25 cor. 
Adm. Rev. „Luceafărul“. 

MEMBRII ACADEMIEI ROMANE 


— aleşi în sesiunea de primăvară, — 


Dimitrie Onciul. 


D. Dimitrie Onciul s'a născut la 26 Octom- 
brie (7 Noembrie) 1856, la Straja în Bucovina. 
Şi-a făcut studiile la liceul si universitatea din 
Cernăuţi, apoi la Universitatea din Viena în ins- 
titutul «fiir österr. Geschichtsforschung> şi la 
Berlin. După trecerea examenelor de doctorat 
- şi de capacitate (1885) d. Onciul e rind pe rind 
profesor la liceul şi la școala normală de învă- 
tatori si învăţătoare și docent de istorie la cur- 
sul superior pentru învățători de scoale civile 
în Cernăuţi. La 1895, în urma studiilor publi- 
cate asupra istoriei vechi a Românilor, e numit 
profesor la catedra atunci înființată — toc- 
mai pentru aceea specialitate — la Universi- 
tatea din Bucureşti. Dela 1 Aprilie 1900, în 
urma retragerei dlui Haşdeii, ocupă și postul 
de director al Archivelor Statului. 

Publicaţiile dlui profesor Onciul, aproape 
toate cu privire la istoria noastră .veche, sînt 
număroase şi bazate pe o critică severă a fap- 
telor studiate. Astfel în 1884 apar în «Convor- 
biri Literare» studiile despre luga Vodă şi Dra- 
gos şi Bogdan. Anul următor cu prilejul apa- 
ritiei scrierii dlui Xenopol «Teoria lui Roesler» 
— laşi 1884 —, dl Onciul publică tot în Con- 
vorbiri un lung, studiii critic în care reia ces- 
tiunea dela capăt făcînd din darea de samă 
asupra cărţii dlui Xenopol un noii studiū, aparte. 
În 1886 apare o noauă contribuţie «la chesti- 
unea lui luga Voda». In 1887, în «Programm 
des K. K. Ober-Gymnasiums in Czernowitz» 
iese studiul «Zur Geschichte der Bukovina» si 
în același an în «Mittheilungen des Instituts 
fiir österr. Geschichtsforschung> apare contri- 
butiunea «Zur rumänischen Streitfrage». In 1890, 
pelingă documentele publicate in revista «Can- 
dela» din Cernăuţi, di Onciul publică o altă 
contribuţie «Zur ' Geschichte der Rumänen in 
Marmarosch». Cei doi ani următori d-sa şi-i 


consacră vechii istorii a Ţării Româneşti, pu- 
blicînd în Convorbiri «Radu-Negru şi Orig. 
princ. Ţării Româneşti». Apoi, ca profesor în 
Cernăuţi, scoate un «Indreptar pentru ortogra- 
fia română în usul şcoalelor din Bucovina», 
Viena 1893. In 1894 publică ma! multe docu- 
mente în revista p. Istorie, Archeologie şi Fi- 
lologie, iar în 1897 un studiū despre «<Popu- 
latiunea Ungariei şi Ardealului în 1720—21». 
În 1899 apar două studii de demult pornite şi 
anume: unul despre istoria «Bucovinei» în 
nemţește in «Die 6ster.-ungar. Monarchie in 
Wort und Bild», volumul «Bukovina» și «Ori- 
ginile Principatelor Romane». Aceste şi sînt 
cele mai însemnate dintre scrierile pînă acum 


complet apărute ale dlu! prof. Onciul. În 1890 © |“ 


publică în «Lui Titu Maiorescu omagii», stu- 
diul despre -«Papa Formosus în traditiunea 
noastră istorică» si conferinţa ţinută cu prile- 
jul serbărei de Zece Mai. In 1901 începu în 
«Convorbiri Literare» publicarea eruditei cer- 
cetări cu privire la «Titlul lui Mircea cel Bătrin 
şi posesiunile lui». In 1902 scoase în ediţie 
separată studiul scris pentru Enciclopedia Ro- 
mână «Românii în Dacia Traiană pina la in- 
temeierea principatelor», reluînd încă odată, şi 
de data asta definitiv, mult desbătuta Cestiune | 
română spre a-i arăta cu toate lămuririle ne- 
cesare, rostul si  soluțiunea.  Insfirșit, in 
cursul anului 1903, face şi un studiū de istorie - 
contimporană, singurul în întreaga d-sale acti- _ 
vitate, tratînd o parte însemnată «Din istoria 
Archivelor Statului», cu prilejul aniversării a 
70 de ani a d-lui Dimitrie A. Sturza, în <Pri- 
nosul» adus marelui bărbat de stat si istoric 
de cătră profesori! universitari ai Facultăţii > 
istorice şi alți cîțiva scriitori. ! 

n 1904 scoate în broșură «Stefan cel mare 


1 Din Calendarul «Minervei> pe 1904. 

D. Onciul. 


și Mihai Viteazul», două cuvintari comemora- 
tive, una ţinută în 1901 la Ateneul Român şi 
alta în 1904 la Putna. Ambele pe lingă o ex- 
punere limpede si exactă a domniilor marilor 
voevozi, sînt scrise cu un patriotism cald si 
larg. — In 1905 a apărut a treia conferință 
«XXIV. Ianuarie», ţinută la o serbare şcolară 
tot în Ateneul Român. Tot în anul acesta a 
tipărit în Anualele Academiei Române «Datele 
cronicelor Moldovenești asupra anilor de domnie 
ai lui Alexandru-cel-bun», în care domnia de 
32 ani şi 8 luni a acestui Domn o pune dela 
1400 Aprilie 23 pînă la 1433 Ianuarie I. 

Pe lingă aceste tipărituri dl profesor Onciul 
are în manusris Istoria Românilor dela cuce- 
rirea Daciei pind la Stefan-cel-mare şi Vlad- 
Tepes, seria cursurilor de trei ant dela Uni- 
versitate. 

Ca istoric, dl Onciul este unul dintre cei mai 
eruditi bărbaţi ai noştri, care rupind cu tre- 
cutul romantic al istoriografiei româneşii, cro- 
este o nouă cale cercetărilor istorice, supunind 
la o critică minuțioasă si severă mărturiile în- 
doelnice, contrazicătoare şi încurcate ale vremilor 
cari tăinuesc trecutul nostru. Dsa a lămurit 
pentru primaoră, în mod ştiinţific şi aproape 
definitiv, urzirea celor două principate române, 
precum şi partea veche a istoriei noastre, mi- 
necînd în toate aceste cercetări dela spusele 
cronicelor indigene, pe cari le îndreaptă şi 
completează cu cronicele contimporane străine 
şi cu izvoarele documentare interne și externe. 
Din confruntarea şi analiza tuturor mărturiilor 
reinvie trecutul nostru în toată bogăţia ori să- 
racia lui, în toată mărimea lui înălțătoare saii 
micimea lui umilitoare. D-sa, pentru prima dată 

a dat o formă ştiinţifică si cotinuitatii noastre 
în Dacia, răsturnînd cu un prisos de argumente 
teoriile potrivnice. į 

Tot d-sa a familiarizat, ca conducător al 
Seminarului de istorie veche a Românilor, o 
generaţie întreagă de studenți, iubitori de muncă 
si adevăr, cu cercetările metodei ştiinţifice în 
cercetările istoriei, iar ca director al archivelor 
statului lucrează mereii pentru a da şi acestei 
institutiuni un aranjament corăspunzător ce- 
rintelor moderne şi practice. 

Academia Română prin alegerea d-lui prof. 
Onciul a răsplătit munca cinstită şi temeinică 
a unui om de ştiinţă şi a cîștigat în d-sa pe 
una din puterile cele mai erudite şi mai rod- 
nice, cu care numai mîndri se poate. — t. — 


Dr Ludovic Mrazec. 


Noul membru al Academiei 
născut în lunie 1867 în Craiova. 

Tatăl sžū, farmacist, e de origine Ceh, iar 
mama sa italiană din Bucuresti. S'ai stabilit 
în România de mai bine de 45 ani. 

Scoalele primare şi liceale le-a făcut în Praga. 
De acolo s'a întors la Bucureşti, imbratisind 
la început studiul farmaciei, în care a luat şi 
licenţa. 

Dragostea față de studiul ştiinţelor naturaie, 
mai cu seamă a mineralogiei, l-a îndemnat să 
se specializeze în această ramură a ştiinţei, cel- 
devenise favorită. 

Merge la Geneva, ajunge în scurtă vreme 
asistent al laboratorului de mineralogie dela 
Universitate, pe lingă profesorul Duparc. Devine 
în curînd docent al acelei Universităţi, fiind în- 


Române s'a 


i ti 


Nea 


Dr. Ludovic Mrazec, 

Dr. N. G. Marinescu. 


sărcinat cu aranjarea colectiunilor de geologie si 
petrografie, între cari mai multe colectiuni de 
însemnătate istorică. 

Lucrează apoi la Paris la College de France 
împreună cu celebrii Fouqué, Michel, Lévy şi 
Lacroix. In anul 1892, întors la Geneva, ia titlul 
de doctor în ştiinţe. 

In Octombrie 1894 reuşeşte la concurs, iar 
la 1 Decembrie e numit profesor la catedra noŭ 
creată de mineralogie şi petrografie dela Uni- 
versitatea din Bucureşti, catedră pe care o 
ocupă şi astăzi. 

In 1902 a fost ales membru corespondent 
al Academiei Române, iar în sesiunea trecută 
membru ordinar. 

Activitatea ştiinţifică a dlui Dr. Ludovic Mrazec 
este una dintre cele mai rodnice, numărind peste 
60 de lucrări originale. 

Primele cercetări ştiinţifice le face in regiunea 
Alpilor, mai cu seamă a Mont-Blanc-ului, 
asupra căruia a publicat mai multe studii. In- 
tors in ţară, cercetează Carpaţii României, lă- 
murind prin studii minutioase, raporturile petro- 
grafice si geologice ale acestor munți. 

Stabileşte originea formațiunilor salifere $: a 
zăcămintelor de sare din România. De ase- 
menea stabileşte distribuirea geologică a zo- 
nelor petrolifere din România, lucru prin care 
a promovat mult o chestiune de mare interes 
economic a acestei țări. 

In afară de aceste studiază și alte ţinuturi 
din străinătate, între cari mai pe urmă Uralul. 

Ca o probă mai mult despre valoarea lor, 
toate aceste cercetări aŭ apărut mai întîi în 
analele şi buletinele societăţilor de ştiinţe: din 
Geneva, Viena, Petersburg, Bucureşti și în dă- 
rile de seamă ale Academiei de Ştiinţă din 
Paris. 

Prin activitatea sa dl Dr. Lud. Mrazec are 
meritul necontestat de a fi dat impuls şi nouă 
direcție cercetărilor geologice, ce se fac în 
România, si mai cu seamă are meritul de a fi 
descurcat şi de a fi statornicit, fie însuși, fie 
în colaborare cu alţii tectonica României. 

Prin cercetările ştiinţifice, referitoare la pe- 
trolul României, pe cari le-a făcut atit singur 
cit şi în colaborare cu alții, şi prin vederile 
proprii referitoare la genesa petrolului, în ţară 
a ajuns o autoritate. 

Ca profesor universitar, în predarea studiului 
mineralogiei şi petrografiei, are meritul de a îi 
abandonat tradiționalul metod bazat pe descrip- 
tiune, uzitat şi astăzi la cele mai multe uni- 
versitati, întroducînd in locu-i un metod prag- 
matic, evolutionist, întemeiat pe genesa mi- 
neralelor si a rocelor. Iar acest metod evolu- 
tionist, care şi-a asumat locul în toate cele- 
lalte discipline ştiinţifice, evident, că neapărat 
se impune și în studiul mineralogiei si al petro- 
grafiei. 

Intreaga activitate a Dlui L. Mrazec e o 
muncă reformatoare în ramura specialitatil dsale, 
care a fost răsplătită după vrednicie din partea 
înaltei noastre institutiuni culturale. Dr. V. M. 


Dr. N. G. Marineşcu. 


Ales în secțiunea ştiinţifică. E unul dintre 
cei mai de seamă medici ai României, care 
prin studiile sale originale a ajuns la un renume 
chiar şi în străinătate. Regretăm mult că ne 
lipsesc date asupra vieţii si activității d-sale. 


IUBIREA MEA. 


lubirea mea a fost sămînţă 
Căzută pe pămînt steril, 
lubirea mea a fost lumină 
Turnată fără de fitil... 

A fost o biată păsărică 
Lovita ’n aripă din zbor, 


O floare ce-a 'ndraznit să iese 
Tirziū, cînd celelalte mor... 
lubirea mea a fost scînteie, 

Si mar fi ars cu-a ei vapal, 
Dar aŭ topit-o două lacrami 
Ce-aii picurat din ochii tai. 


Maria Cuntan. 

MOS CERBU. 


Trecuse multi ani decînd căsuţa aceea veche 
stătea tihnită acolo în fundul ogrăzii... 

Coperişul ef vechii de şindilă era putred 
acum şi pătat cu muşchiii pela poale, iar pe- 
retii albi aveaii în faţă tot acele două ferestre 
mititele, carl priveaă îndrăzneţe dintre chenarul 
de lutişor negru. 

Cînd i-s'a pus temelia, Moş Cerbu era flă- 
căiaş, cu mustata abia înfierată; iar cei doi 
meri falnici din fata ei, nişte mlădiţe. — Pe 
atunci, satul Prisaca avea numai o mînă de case, 
împrăştiete şi acelea pe coastele dealurilor, iar 
aci împrejur, unde îşi alesese mosul — flăcăul 
de atunci — locul de gospodărie, era numai 
spiniş, corhană stearpă și pustii... 

Acuma ?... Satul Prisaca era sat mare, 
iar împrejurul casutei lui moş Cerbu, ştiind 
ce-a fost odată, nu-ți venea să crezi ochilor. 

În fata casel se înşira: crama cu căzi si 
butoae, hambarul plin de pine, soproanele mari 
de vite si tarcul cu fin. 

La dreapta, pe povărnișul coastei, negura de 
livadă se lăsa pînă la vale în girla Prisăce- 
lului, la stinga, pe corhană în sus, se vedea ridi- 
cîndu-se hliza de vie, apoi poenile de cosire 
umbrite ici colea de mesteacăni albi şi pletoşi ; 
iar tocmai hăt departe peste creasta dealului se 
zărea şi geana codrului. 

Jos, în malul părăului s'arată ochiului moara 
cu coperișul negru de scindura, împrejur ocoa- 
lele pline de vite şi tapşanul din față cu cară 
încărcate de saci. 

Dar gospodăria lui moş Cerbu pe lîngă 
acest belşug dăruit de Dumnezeii ca răsplată 
a muncei cinstite, mai avea un alt odor, care 
pentru batrin era mai de pret decît toate cite se 
vedeaii împrejur, ave pe Mioara, o floare de 
fată nu alta... 

Si-I era dragă moșului ca sufletul. De trecea 
un prînz fără s'o vadă, fără s'o strige pe nume 
ori să-i vorbească, ardea de dorul ei... 

In ziua aceea era cald si bine. 

larna grea, îmbrăcată cu bielşug de ndmeti, 
se dusese încetul cu încetul și în cuprins stă- 
pîinea Mărţişor. 

De sus, din ceriul limpede, sprijinit pe umerii 
dealurilor înnalte, soarele căuta, cu ochii, prie- 
tenos spre satul risipit pe vale. 

Pe coaste, omătul muiat începuse să se pe- 
ticească tot mai mult în verdele curat al coltului 
de iarbă, iar prin văgăuni păraiele gilgăiaii 
înspumate, alergind năvalnice la vale, ca să se 


1 Fragment din Povestirea «Mioara Cerbului». 


piardă în prundul Prisăcelului, plin din mal în 
mal de apa tulbure şi mînioasă. 

Prin livezile înmugurite, păsărelele se ciugu- 
leaŭ ciripind dragalas, din depărtările albastre 
s'auzeaii vestind cocorii, iar pe pajiştele svin- 
tate, copiii se jucau sgomotosi catind cu ochii 
în zare. Pe prispa casutei pline de soare, lipită 
din proaspăt şi aşternută cu levicer curat de 
lină, moş Cerbu stătea aşa dus pe gînduri şi 
cu luleaua stinsă, uitată întrun colt al gurii... 

Intr'un tirzior, bătrinul oftă adînc, isi luă 
luleaua din gură şi cu ochii umeziti de lacrimi caută 
spre grădinița de-alături unde lucra copila... 

O strigă. 

Mlădiţa răspunse şi-şi îndreptă trupul tînăr 
aplecat pe sapă. Privirea ochilor ei mari şi 
negri se "'ncrucişă cu privirea  batrinului 
plină de dragoste. 

«Ce face Mioriţa tatii acolo ? 

— Pun niște răsaduri, taică ! 

— Bine fată, bine; să dee cel de sus să fie 
întrun ceas cu noroc!... 

— Să te auză Dumnezei, taicutule, să fie 
precum gindesti», răspunse copila frumos, ince- 
pindu-si lucrul; iar batrinul fringindu-si mijlo- 
cul se lasă iar în stăpinirea gindurilor. 

Îşi îndopă luleaua cu tutun, scăpără din 
amnar, puse iasca aprinsă de-asupra şi începu 
să tragă cînd şi cînd, pierzindu-si privirea prin 
paenjinişul de fum albastru. 

Moș Cerbu, aşa cu mustăţile şi pletele 
albe, plecat cum sta, cu coatele rezimate de 
genunchi, părea mult mai bătrîn decit era. 

Dar de multe ori albul perilor nu e semnul 
anilor ce numără, ci urmele suferințelor ce-a 
înfruntat omul ; şi la el tocmai aşa era. 

Trecut abia de vrista de mijloc, albise 
prea de timpurii . . . totuși avea trupul bine 
legat. Faţa îi era rumenă încă şi ochii negri 
plini de viaţă... 

Avea un semn: Cînd era vesel, — si asta 
se întîmpla rar de cînd i-a răposat soția — 
ținea căciula dată pe ceafă și mergea agale cu 
trupul drept; iar la vreme de năcaz, îndesa 
căciula pe o sprinceană, mergea repede bom- 
bănind singur, orl picăia din luleaua pe care 
aci o aprindea şi-o punea în gură, aci o stingea, 
— scuipînd în tutunul fumegind — şi o vira 
în carîmbul cioboatelor. 

De-alături, din grădină, s’aude incetisor o 
îrîntură de vers... Era un cîntec de dragoste, 
pe care îl cîntaii fetele şi flăcăii din sat... 

Batrinul tresări, isi luă luleaua din gură şi-şi 
îndreptă din noii mijlocul frînt... Era glasul 
Mioarei lui... Ce bine sămăna cu al măsii. 

I-se pare că s'a' intors timpul cu treizeci si 
mai bine de ani in urma si ca aude cintind 
pe Magdalina, răposata lui nevastă, in vre- 
murile cînd i-s'aprinsese sufletul de dragostea ei. 

l-ar fi plăcut să nu se mai isprăvească cîn- 
tecul acela, să tremure aşa mult, mult de tot 
şi el s'asculte lăsîndu-se în voia năvalnicilor 
aduceri aminte . . . dar cîntecul conteni. Moş 
Cerbu îşi şterse ochii cu mineca cămeşoiului, 
prinse luleaua din noii în dinti şi oftă plin de 
durere. 

Cînd și-a prăpădit pe mătuşa Magdalina, 
Dumnezeii s’o ierte, era tot pe-o vreme ca asta, 
asa în primăvară ; de atunci trecuse timp de 
şeisprezece ani... 

Aşa-i fusese scris se vede... Cind s'ai fost 
luat amîndoi, eraii tineri, tineri de tot, de-a 
putere a fi nişte băieţi. Aii făcut nuntă fru- 
moasă dinaintea căsuței mititele — pe atunci 
noud-nouta, cu ferestre de sticlă şi stilpii 
înfloriți cu dalta — şi-aii dus’ viaţă cu îngă- 
duială, avind spor la muncă şi mergindu-le 
toate în plin. 

Timp de cinsprezece ani, poate şi mai bine, 
aii trăit fără să-şi spue unul altuia «cuvînt le- 
gănat> ; aveai însă un singur năcaz: nu le 
trăiaŭ copiii. 

De altfel Magdalina era femee voinică, fru- 
moasă, dar ce folos, căci făcea copiii tot morți, 
ori aşa de bicișnici că ab a apucaū Sfintul Botez; 
Şi lucrul acesta le era pricină de mare durere. 

Nădăjduind că doar şi or da peste leac, se 
jeluiaă şi ei în toate părţile. Unii ziceaă că 
trebue să fie la mijloc vrun «făcut» de mina 
vrasmasd, alţii că ati «Sancd» în casă şi dacă 
nu şor căuta, se poate să rămînă fără urmaşi. 

Cu gîndul că doar şi doar s’o nimeri să-și 
dee peste leac, aū umblat bietii oameni din 
babă ’n babă, aii băut fel de fel de burueni, 
aii bătut drumurile p in toate părţile unde au- 
zeaii că-şi are sălașul vre-un gicitor vestit... 
aŭ plătit bani multi unui preot văduv de le-a 
scris «carte de sancă>, dar tot inzadar. 

Intr'o vară se întîmplă însă că s’abate pela 
casa Cerbului o călugăriţă bătrină... Creştinii 
ati primit-o cu drag şi din una in alta, ca cei 
cu durerea, s'aii dat în vorbă şi despre năcazul 
lor, şi Maicufa batrind nu le-a eşit din casă 
pind nu i-a învăţat ce să facă... Cică le-a 
fost zis: «Gura maicii, pînă acum ati umblat cu 
fel de fel de «bongoaze», cu lucruri diavolesti, 
şi după-cum spuneţi nu v'ai fost de nici un 
folos... Să încercaţi de aici înainte şi cu lucruri 
sfinlę. 

Să luaţi seama bine la ceea ce vă spul eŭ. 
Mai întîi are să facă nepoata Magdalina scăl- 
dători şi legături cu burueni de care i-am ară- 
tat eŭ, pînă cînd s'o simți grea. De-acolo 
înainte să cerceteze biserica în fiecare Dumi- 
necă şi sărbătoare, să plătească preotului ca 
să-i scoată părticică, să cadă la sf. Daruri, iar 
la sfirşitul sf. Liturghii să îngenunche la uşa 
sf. Altar ca să-şi desbrace preotul sf. odăjdii 
pe capul ei. 

Sa faceți asa, draga mžicutei, şi de mare să 
fie bine, să mă blastemati pe mine... 

Asta pînă la facere. 


Da-acolo ca să meargă toate cu bine, tot 
cu Dumnezeū înainte. . . 


Ascultati ce vă spun. Cum s'o naște copilul 
să-l cîntăriți pînă la dram. 


De-o fi să vă dăruiască Dumnezeii cu fecior, 
aveți să faceți luminare dintr’un bulgăr de 
ceară, taman de greutatea pruncului; iar de-o 
fi odraslă de parte femeiască, luaţi ceară cit 
de trei ori greutatea ei şi faceţi atunci trei 
luminări, — căci de, aşa-i lăsat dela Dumnezeū, 
femeea tot cu păcate mai multe — şi cum zic 
făcliile acelea să le aprindeti în biserică în 
fafa icoanei Maicei Domnului. 

lacă, de-ti face așa, gura miicutii, să știți 
ca-ti avea parte de feciori». 

Oamenii, doriți cum eraii să se vadă odată 
şi-odată cu odrasle in casa lor, aŭ ascultat 
sfatul mžicutii aceleia şi după 9 luni, intr'un 
post mare, aii aprins la icoana Precistei trei 
făclii de ceară. 


Le ascultase Dumnezeū ruga și le dăruise 
pe Mioara, dar se vede că prețul mlžditei a 
fost cu mult mai scump decit răsplata celor 
trei lumînări. 


Cit nu s'a ajuns, a plătit Magdalina cu 
viata ej... 

lată de ce fiecare primăvară i-aduce înaintea 
ochilor vremurile stinse...  De-atunci si pina 
astăzi a trăit așa văduv, îndulcind amarul vietei 
cu nădejdea că are să-şi vadă copila mare, 
gospodină harnică la tirla ei, cu copilasi multi 
împrejur, şi el, batrin si girbov, să se răsfeţe 
în gănguritul nepoților. 

Cum stetea acuma pe prispă, dus pe ginduri 
cu privirea perdută în ceața albăstrue a fumului 
de tutun, moş Cerbu își vedea visul aevea. 
Trăia între nepoți, îi juca pe genunchi şi zimbia 
auzindu-i par'că cum îl strigă de frumos «Tată 
moşule» ! I. Ciocirlan. 

CĂLĂTORII IN GRECIA. 
IL 


La Tanagra. 


Dela statiunea Schimatari pind la ruinele ora- 
şului Tanagra e o depărtare de vre-o trei Ki- 
lometri. Cine vrea, tocmeste un agoiat (cărăuş) 
și poate merge călare. Dar am preferit să merg 
pe jos, ştiind că de-alungul drumului ce duce 
din cîmpie la Tanagra s'aii deschis mii de mor- 
minte, în care s'aū găsit nepretuite comori de 
artă antică, îngropate de peste două mii de ani 
de mina evlavioasă a Tanagrenilor. 


Tanagra a fost un oras mai mult saii mai 
putin obscur în analele istoriei eline. Toată vaza 
sa politică şi-a cistigat-o din gelozia dintre Atena 
şi Teba, cetăţile rivale, cari şi-aii disputat cu 
armele stăpînirea ei. Cea mai de seamă faptă 
ce a văzut acest oras beotian, e ciocnirea sîn- 
geroasă întîmplată cătră mijlocul veacului al V-lea 
între Atenieni si Spartani, în care cei dintii 
aŭ fost cotropiti în urma tradării călărimei tesa- 
liote prin trecerea ei în tabăra duşmană. Dar 
Atenienii maŭ intirziat să bată pe Spartani şi 
să-şi verse năcazul pe bietii Tanagreni, ale că- 
ror ziduri le-aii stricat din temelii. Orașul însă 


Jocul «cu cotyles, (de-acălare.) 

Fată, amenintind cu fusul pe Amor tupilat în braţele el. 


se ridică mai tirziti după dărimarea Tebei de 
cătră Alexandru cel mare si ajunge la cea mai 
înaltă înflorire sub domnia Romanilor, cînd ves- 
tit era prin bogăţiile lui, prin vinul desfătător, 
prin casele-i împodobite cu portice largi şi cu 
picturi iscusite. 

Martorul acestei bunestări a Tanagrei e Pa- 
usania, cunoscutul călător grec, din epoca An- 
toninilor. El ne vorbeşte de frumoasele temple 
ale Tanagrei, îndeosebi de templul lui Bachus, 
în care se află statuia acestui zeii, lucrată în 
marmură de marele artist Calomis; de teatrul, 
ale cărui rămășiţi şi acuma se văd printre ruine, 
şi de alte clădiri şi curiozități ce oraşul îmbia 
ochilor vizitatorului în vechime. Vrednică de 
însemnat e observaţia acestui călător cu privire 
la evlavia locuitorilor, cari singurii dintre Elini 
nu zidiaii templele cu casele lor de-avalma, ci 
deosebit unele de altele, si anume templele mai 
sus de locuințele lor, la aer curat şi departe 
de necurdfenia oamenilor. Numai un singur mo- 
nument era aşezat în mijlocul cetăţii — monu- 
mentul poetei Corinna, fiica Tanagrei, cea mai 
mare personalitate, care prin daru-i dumnezeesc 
a cinstit locul de naștere si a fost fala lui. 
Numele Corinnei ne este astăzi cunoscut mai 
mult prin celebra carte a scriitoarei franceze 
Mme de Staël decit prin istoria literaturei ; căci 
din toată opera-i literară nu ne-a rămas decît 
o brumă de versuri — nici măcar cît am moş- 
tenit dela colega ei Sappho, neuitata cîntăreață 
a iubirii ferbinti. Vilfa ce s'a făcut în preajma 

Fată pe-o stincū, — priveşte visătoare. 


ei în vechime, s'a întemeiat pe triumful dobin- 
dit de ea in repetite rînduri asupra scolarului 
ef Pindor, regele poezie! lirice a Eladei. Acesta 
era un triumf extraordinar în ochii Elinilor şi 
de-aceea Pausania caută să-l explice punindu-l 
în legătură cu neintrecuta frumsefe personală a 
poetei. 


Cu toate aceste, numele Tanagrei ar fi rămas 
inmormintat in noaptea necunoscutului, daca 
neasteptatele descoperiri făcute in. cuprinsul ei 
dela 1873 incoace n’ar fi atras luarea aminte 
a lumii învăţate. De atunci el a devenit popular. 
Căci cine ma auzit de minunatele statuete de 
teracotă din Tanagra ? Aproape toate muzeele 
mari europene (şi mai ales cel din Paris, din 
Londra, Berlin şi Atena) posed din ele exem- 
plare de-o neasemuită măiestrie. Cultul mor- 
tilor făcuse ca Tanagrenii să depuie în mormin- 
tele lor, alăturea de cadavru, tot felul de obiecte 
de pret— piese de toaletă și de trebuinţă pen- 
tru casă, care eraii scumpe răposatului saii re- 
posatei, căci cu ele şi printre ele îşi petrecuse 
veacul : oglinzi, bratare si salbe, cutii de talis- 
manuri si mirezme, găteli și jucării copilaresti, 
apoi vase pentru hrana şi băutura mortului, 
străchini, garăfi, cupe şi lămpi, dar mai pre sus 
de toate «minunile fărimicioase», figurinele de 
teracotă. Ele, casi mormintele, judecate dupa 
stilul lor, sînt din diferite epoci, dar cele mai 
multe şi mai drăgălaşe sînt de bunăseamă de 
pe la sfîrşitul veacului al patrulea şi începutul 
veacului următor dinaintea erei creştine, si deci 

cad în perioada asa numită elenistică, perioada 
anterioară ocupaţiei romane. 


Pe atunci s'a desvoltat în Tanagra această 
artă curioasă a cărei înălțime nu o cunoaşte 
încă arta industrială modernă. Păstrarea acestor 
statuete e de-o mare însemnătate nu numai 
pentru istoria artei, căci sint o icoană fidelă şi 
cea mai bine conservată a spiritului artistic con- 
temporan, ci şi pentru cunoaşterea mai adincă 
a vremilor, căci prin ele ne apropiem mai vir- 
tos de sufletul so ietății antice și surprindem 
pînă şi cele mai intime manifestări ale ei. La- 
turea populară şi familiară din traiul celor vechi, 
oricit de mult ne-ar înfăţişa-o arta mare, ar 
fi rămas abia gicită de noi, dacă norocul n'ar 
fi scos la lumină aceste teracote, acest popor 
de păpuşi, — căci abia sînt mai mari decît o 
schioapă, — în care viaţa antică vibrează şi se 
mişcă în ochii noştri cu bucuriile şi suferințele 
ei, cu grijile şi patimile ei, cu jocurile și pe- 
trecerile ei de tot felul. 

Am ocolit de citevaori grămezile năruiturilor 
împrăştiate peste coasta dealului Ceryceion, am 
văzut ici și colo păstrat ceva din zidul încun- 
jurător al cetăţii, am constatat cele trei porți 
prin care furnicaū odinioară Tanagrenii si co- 
municaii cu Teba, Atena şi Halcida, am văzut 
urmele teatrului — nici un templu, nici un mo- 


Fată şezind. Citeşte un diptychon. (Probabil un răvaș de dragoste) 

nument, nici o zidire! Am stat in mijlocul dă- 
rimăturilor şi am căutat să reconstruesc în minte 
povestea unui trecut care nu se mai întoarce 
nici odată. Mă vedeam amestecat în mulţime 
prin mijlocul pietii şi mă abăteam pela prăvă- 
liile coroplaștilor, a plăzmuitorilor de figurine, 
și admiram comorile de teracote ce eraii ex- 
puse acolo. Înti îmi desfătam privirea cu ade- 
văratele păpuşi, cari reprezentai scene din viata 
copiilor. Cite jocuri si pozne de-ale lor nu se 
desfășura înaintea mea! Aici îmbrăcat în că- 
măşuțţa-i scurtă un piciă voios si buclat poartă 
o minge în mînă ori o punguliță cu argice. 
Aici dă drumul sfirlezei ori cercului virtelnic. 
Mai departe se înhamă la o căruță sai se 
maschiază în chip comic şi totuși face pe se- 
riosul de-ti vine să pufnesti de ris! Mai încolo 
încalecă dragile-i dobitoace — cocosi, giste, 
berbeci — şi se bate cu ele pînă nu mai poate, 
ca să apuce ciorchina de struguri. lată-l ici 
copilul devenit «efeb>, fecior voinic, cum merge 
la şcoală supraveghiat de pedagogul săii. lată-l 
la gimnastică, în fata măiestrului, în haină de 
palestră şi cu pălăria de pisli pe cap Ca sol- 
dat poartă o lance; ca atlet seunge cu unt de 
lemn. Nu arareori se ia la trîntă cu crestatii 
cocoşi, — luptă vestită în toată Grecia. 

lată apoi un cor de statuete fermecătoare, 
care-mi arătaii pe fata din Tanagra dela virsta 
ei cea mai fragedă pinž la jocurile şi coche- 
tăriile femeii depline. Si stam acolo, ca pironit, 
privind la tot exemplarul feluritele chipuri, cum 
damele eline se îmbrăcaii şi se găteaŭ şi ce 
anume colori si mijloace rafinate intrebuintaū, 
pentru a-şi asigura eleganța. Ce mai toalete şi 
cosmetice ! Ce bogăţie de veşminte, de materil 
fine şi ce discrete colori si bine orinduite fal- 
duri! Ce mai giuvaericale şi dichisuri pe ele! 
si cum stiaū ele să-şi văpsiască părul şi să 
şi-l clădiască cu iscusin{a pe cap, şi cum isi 
zugrăviaii ochii şi obrazul! şi cum îşi acope- 
riaū trupşorul plin şi mlădios cu stofe largi şi 
indeminatice şi-şi umbriaii fața îmbujorată cu 
o pălărie rotundă şi tuguiata, si cu eventaliul 
îşi răcoriaŭ pieptul de căldura soarelui si a 
inimei tinere şi doritoare! 

Le vedeam surprinse în fel de fel de scene 
şi jocuri, cu a căror prilej se desvšluiai atitea 
drăgălășii şi vrăji de forme şi atitudini feme- 
nine, cari răpiaii publicul elin şi făceaă atît 
de spornic negotul acestor teracote. Aici eraū 
înfățișate jucind cu mingea, coalea aruncind în 
aer arsicele, ca să le prindă pe podul minii, 
mai incolo dindu-se în scrinciob. Apoi părechi 
apropiate şi inlantuite cu drag, sai una pur- 
tind în spate pe alta ca pedeapsă că a fost 
bătută în joc, cînd aŭ dat cu piatra saii cu 
mingea la ţintă. Apoi altele... mai ales una, 
care mai din glumă mai din neadins ridică fu- 

sul şi ameninţă să bată cu el pe vicleanul Cu- 
pidon, care fără voie i s'a suit pe genunchi şi 
nu-i dă răgaz la lucru cu neastimpărul lui. Şi 
iată alta, care răzuită de oameni, îşi duce mih- 
nirea departe, în pustiii şi odihnindu-se pe o 
stincd’, rămîne cu gindul pribeag, cu privirea 
în depărtări, visătoare! Ce mindrete de linii, 
ce farmec în starea şi ţinuta ei! Mai iată alta, 
o minune de ființă gingase si drăgostoasă, ră- 
pitor de simplă şi naivă, care fine două tablifi 
acoperite cu slove ; stă adîncită cu totul şi soarbe 
cu ochii cuvintele mingžioase si dragi, de bună 
seamă scrise de o mînă adorată. lată apoi co- 
cheta cum fine în față oglinda de metal, si 
din adins retrasă putin înapoi se uită in ea sub 
îndemnul unei deşărtăciuni curioase, dar nevi- 
novate, a cărei mulțumire e pentru dinsa un 
izvor de o negrăită plăcere. Alături. ce frumoasă 
e baccanta, care ostenită de joc şi zburdare în 
cinstea Zeului ce serbiază, se lasă pe o stincă 
şi adoarme cu capul răzimat ca de-o pernă de 
braţul ei moale şi rotunior, pe cîtă vreme bra- 
ful celalalt îi atîrnă grațios supt povara tobei. 
care stă să-I scape din mînă! Si altele, si 
altele nenumărate se părîndă în ochii mei şi se 
întrec prin eleganţă si mindrie, saii cu mişcări 
repezi şi cu nazuri şirete deşteaptă dorul sprin- 
tar si sturlubatec în preajma lor, sai uimesc prin 
felurimea si dibăcia invirtiturilor lor; ca muzi- 
cante, cîntă din liră sai din flaut; ca dantui- 
toare, se înalță ritmic şi daŭ zbor liber pasilor 
minunati in virtejul sunetelor armonioase ale 
cîntecului ! 

Trezit din acest vis frumos, înzădar căutam 
urmele atelierelor, în cari necunoscuţii modela- 
tori ai statuetelor de lut, inspirați de marii mă- 
iestrii af vremii si intrecindu-se cu dinşii, îşi 
făuriaii dintr'un material atît de modest, aceste 
mici capodopere de artă industrială. Nu mai ve- 
deam nici lutul pregătit pentru tipar, nici figu- 
rinele ce eşiaii abia schitate dintr'însul, nici pre- 
lucrarea şi migălirea lor artistică, nici zbicitul 
lor la soare şi coacerea lor în cuptor, nici scăl- 
datul lor în laptele de var, prin care se făcea 
văpseala lor cumpenită şi dulce. Si mi se părea 
că păşesc ca întrun cimitir în care veştedă 
zăcea o lume tînără şi cu nemaispusă însu- 
fletire îndrăgită de soarele frumosului, care 
face de douăori mai scumpă legătura sufletelor 
noastre cu vrăjitul zimbet al razelor de soare 
si cu neagra įarin4 care ne naşte si ne soarbe! 
Îmi venia parcăn auz sivoiul atotcutropitor 
al vremii şi mi se stringea inima de jelea frum- 
setii mistuite sub pămîntul călcat de picioarele 
mele, şi-mi făcea mai dureros-fermecată poezia 
pustiului şi a melancoliei. 

Cu aceste gînduri am părăsit valea bžtrinu- 
lui Asopos şi întorcîndu-mă la staţia Schima- 
tari am apucat cu trenul calea spre Teba. În 

curînd am lăsat în urmă, departe, înălțimile albe 
de zăpadă ale insulei Eubea si am o colit spre 
apus. După vre-o jumătate de ceas de drum 
printre munţi şi dealuri înverzite, s'a desfăşu- 
rat în fata mea, întins ca o mare de zinarald, 
netezișul cimpiei tebane, pe alocurea însînpe- 
rată de floarea macului mai rumân parcă de- 
cit ori unde şi brumată de mulţimea florilor de 


LA „BADEA 


Dacă l-ai cunoscut odată pe badea George, 
trebue să-i fi făcut o mare ocard, să fi avut 
faţă de el o purtare prea ţigănoasă ca să te 
ocolească şi să nu vie singur cătră tine, ori 
unde ar fi, ori cu cine s'ar afla, — şi să nu te 
întrebe, încet, clipind din gene: 

«Ziua bună. Ce mai faci? Încotro ?» 

Dacă eşti gospodărit te intreabă de nevastă; 
de copii, dacă ai. Cind te ştie că n'ai, il auzi: 

«De ce nai?» 

Este mai mult o dojană, naivă, fără nici un 
gind răă; pe urmă ride pe sub mustață, nu 
cu viclenie, căci ori de cite ori e vorbă de 
copii, de sigur frumoasa-i minte sboară la 
Alexandru, si poate in adins te întreabă, de 
dorul şi în dragul lui: 

«L-am dat la Sasi, să boscorodească nem- 
țeşte. Şi-i e grei, sărăcuțu, numai cu puii ăia 
de străini. Si cum mă roagă să nu-l mai daiil... 
Mi-e milă destul, dar mam ce să-i fac. Trebue 
să învețe nemteste: acolo e fifa cea bună!» 

Si glasul e schimbat şi uită, că mai are pe 
cineva in faţă: 

«Mie acuma ce mai îmi trebue? Nimic, 
dar nimic! Îl am pe Alexandru: toată viata 
mea este a lui! Să nu vorbesc întrun ceas 
răii, nu stiū ce m'as face fără el». 

De cite ori nu-l zăreşti în grădina Cism'giū, 
stind răzimat de cite un copac, cu o gazetă des- 
chisă în mînă, din care nu poate prinde un 
bob, — cu ochii spre poteca pe unde trebue 
să-i vină feciorul. Adesea se ascunde, par' că 
mar vrea să-şi dea de gol slăbiciunea, toată 
iubirea cea mare, — să pară că întîmplător îi 
păzeşte calea. 

L-am întîlnit acolo într'o primăvară. Avea in 
buzunar un teanc de hirtie strinsa in două, 
hîrtie de scoala, liniata. Am putut ceti slova 
trudită, începătoare a lui Alexandru: Dein 
Heim sei deine Welt, — fraza se repeta la fie- 
care cap de rind, ca un -refren al fericirii ce 


t Continuăm acum publicarea articolului domnului 
V. Cioflec, care din lipsă de spatiū, nu s'a putut pune 
întreg în numărul festiv. N. R. 

romoniță Adierile curate şi purtătoare de mi- 
reazmă imi învioriaii plaminii si simtiam o îndoită 
binefacere, aceea a naturii imprimavarate si a 
urmelor bogate ale trecutului 

Desfătarea ochilor mei lacomi de orizonturi 
noi ma contenit, decit numai cind am auzit 
glasul conductorului care vestea sosirea nostră 
la Teba. Dr. George M irnu, 


GEORGE“. ' 


stă in liniştira si împăcata viață de familie, asa 


„cum o înțeleg Germanii si pe care de timpuriū 


mințile fragede Irebue să o deprinda. 

«N’aveam pe ce scrie si am rupt dela Ale- 
xandru. .. Cita hîrtie imi strică el, să stric si 
eŭ odată pe a luïi!...> 

Sfios si foarte decent, pornografia orasului 
ma izbutit să strimbe sufletul curat, adevărat 
ardelenesc al lui badea George. Arareori iese din 
gura lui cite o glumă maï deocheată şi atunci nu 
atit că-i face plăcere să o povestească, nici că 
se foloseşte de acest mijloc ca printr'o fami- 
liaritate exagerată să cîştige mai cu dinadinsul 
simpatia celorlalţi, — ci, fiindcă «spunînd unul 
una, altul alta, trece mai degrabă vremea», 
intră voios în horă, povesteşte, aşa cum îi vine, 
fără să caute cuvintele, fără nici o preocupa" e 
de valoarea literară a frazelor, 

Cind il agrăeşti bună-oară: 

«Ai mai vazut pe cutare, bade?» 

Pe dată-i altul, iti răspunde nemulțumit: 

«Lam văzut.... Cu omul ăla nu poți 
vorbi de nici unele; numa porcării spune în- 
truna. Nu se fereşte nici dacă mai e pe acolo 
vre-o femee.... Cucoanelor poate să le placă 
lucrurile astea, nu zic ba; d'apăi ori ce treabă 
cu socoteala ei.. 

Dacă stă mai mult, scoate pachetul cu tutun: 
veşnic praf şi veșnic pe fund. Tutun are în 
totdeauna, foaie şi chibrit nici odată: 

«Las' că daii eii acu peste unul cu foiţă». 

Apucăturile aceste de boem sint asa de fi- 
reşti şi de naturale, încit fac parte din far- 
mecul propriei lui persoane. Badea nu poate 
fi altfel, precum o floare nu poate să aibă de 
cit anume fata şi nu alta... 

* 

Nu stiū să-l fi auzit cîndva, folosindu-se de 
vorbe ca: poet, poezie, inspirafie, etc.. Gă- 
seşte totdeauna un aşa chip de a incunjura 
cuvinte ca aceste, fie că sînt prea şterse unde 
aii umblat printre atitea mini şi acum nu-i 
mai spun nimic, fie că dintr'o foarte înțeleasă 
discreție nu vrea să dea a se pricepe, că ase- 
menea olimpice cuvinte i-s’ar putea potrivi 

vreodată. Poezia e subiectul cel mai părăsit al 
lui badea George, n’aduce nici odată vorba 
de ea. Si imprudenta celui care încearcă să-l 
spovedească, capătă răspunsuri la cari, bun 
înţeles, nu se aştepta. 

Odată, o cunoştinţă nouă l-a şi întrebat: 

«Cum scrieți Dv., domnule Coşbuc, poeziile 
cele minunate ?> 

Si asa te ia, de nu ştii dacă-i glumă ori de 
vorbeşte serios : 

«Dumneata ai făcut cîndva comedii d'astea? 
Nici odată? Uite meşteşugul: Te închizi singur 
în odaie, întorci cheia bine, de două orl. Iti 
scoţi ghetele, dacă ai, şi-ţi pui picioarele în 
apă. Apa să fie ori rece ori fierbinte, după 
cum ai plăcere să scrii. Răceala-i bună la 
descriptii. Vrea! ceva mai înflăcărat, mai liric, 
atunci torni din ibricul cu apă caldă... Te 
asezi la masă frumos, îți iai o poză imbufnata 
si te uiţi în oglindă. Lîngă oglindă baţi un 
cui, un cui mare, dacă se poate un piron. Te 
uiţi în vîrful cuiului, pînă începe mina să 
umble singură. In felul ăsta poți scrie un vo- 
lum într'o noapte, fără să bagi de seamă...» 

Atunci o slabă dogoare îi rumenește obrajii 
de multe ori palizi. Şi dacă te cumintesti, dacă 
nu-l mai superi, badea uită. 

* 


Cînd te chiamă acasă, poimine bunăoară, iti 
face îndată socoteala: 

«Ce-i poimine ? Fie ori ce zi numai Mier- 
curl să nu fie! Miercuri vin la noi cucoane; 
plec după amiazi... Nu stiū să mă înțeleg cu 
ele: cu modele lor, tiri-tiri! piri-piri! nu stiū 
cum fac ele, cu glasurile alea ascuţite, coco- 
loșesc așa lucrurile, că totdeauna ele aŭ drep- 
tate. Inainte îmi plăcea să staii, de curiozi- 
tate. Cele dintii cari soseaii erai două ve- 
cine, mofturoase, făcute pe ubraz cu cite flea- 
curi toate!... Le umbla gura la amîndouă şi 
amîndouă, mă rog, literate. Cum intrai pe uşă: 

— Ce mai face domnul Coşbuc al nostru ? 
Ce mai face?... Am cetit ceva foarte frumos 
de Dvoastră !... 

Cind le auzeam asa, mă treceaii sudorile, 
eram sigur că trebue să vie vre-o prostie!... 
Pînă acuma babele astea două, ati fost sin- 
gurii mei critici, în cari am avut niţică încre- 
dere. . . .» * 


Catra cinci, cînd se duce în tirg să joace sah, 
iarna mai cu seamă, nu trece de poartă, fără să 
se opriască, fără să privească la dreapta şi la 
stinga, pe amîndouă trotuarele. In totdeauna tre- 
bue să aştepte la casa lui badea George cineva, 
afară. Ori vre-un funcţionar fără slujbă, ori 
vre-un student sărac, ori vre-un popă de la ţară, 
cu antiriul ghemuit si cu potcapul ieșit de soare, 
— popi mai ales, căci nu cred să se găsească 

doi să nu-l ştie si să nu-l cunoască dărnicia. 
Cum se apropie nevoiașul, badea își bagă 
mîna în buzunarul pantalonului, își pipăie banii: 

«Ei, ce-i? Ai dat de vre-un năcaz ?» 

Și după ce-l ascultă, îi dă cît poate şi cit 
are; are un franc: dă un franc; are cinci: dă 
cinci; are un pol: dă un pol.... 

* 


În lungile seri de vară, dacă te brodesti la 
aceeași masă, supt acelaș frunziş, si dacă cineva 
dintre cei pe care-i ascultă bucuros, spune o 
amintire din călătorie, ori de demult, care 
pică frumos, la locul ef, badea George se 
schimbă, — pe dată pălăria cenușie pe care o 
poartă de obiceiū îi pare prea grea, se des- 
copere şi o razimă de o cracă: 

«Eŭ înainte de a mă însura, ba şi după 
chiar, cînd maveam ce face, ori mi-se ura, 
mă duceam la gară si întrebam: ce tren pleacă 
acu? Trenul de Moldova, ori de Severin, ori 
altul, — treceam la casă si scoteam un bilet 
încotrova. Mă suiam în tren si la staţie mă 
dam jos, de multe ori chiar inainte, după cum 
mi-se părea. Mi-aduc aminte într'o vară, era 
o zăpuşeală, o arşiță, vai de om. Nu plouase 
de mult, se răsucise holdele, — n'aveaū nici 
lăcustele ce bea. M'am dat jos şi m'am aşezat 
supt un păr sălbatic, între două drumuri, în 
mijlocul sămănăturilor prăpădite, pe pămîntul 
tare ca fierul, — pe o biată iarbă galbejita. 
Imi era milă, imi era urit, aş fi plins... Cum 
stam acolea, aud două glasuri cari se apro- 
piaii. Mă uit: Un român înainte, cu capul gol, 
cu cămaşa ruptă, înota în praful de o palmă, 
si după el, la vre-o doi paşi, o femee cu o 
desagă după umăr.  Mergeait amindoi cu ca- 
petele în pămînt: 

— Mai bine-i aşa? — «N'avem pămînt!» — 
Dacă mă asculta-i... — «N'avem pămînt!» La 
tot ce-i spunea femeia, răspundea fa fel: 
«N'avem pămînt!» Slabi, osteniti, plini de praf, 
aŭ trecut pe lîngă mine, fără să mă vază. 
S'aū tot dus cei fără de pămînt şi m'am uitat 
în urma lor, pînă ce nu i-am mai văzut....» 

Si fiindcă fiecare dintre cei de fafa inte- 
legeaii ale cui sint şi de unde vin glasurile 
acelea înăbușite, nu s'a ferit să mai spue: 

«Ce pae mi-am aprins in cap cu: Noi 
vrem pămînt! Un domn mare de pe atunci — 
şi d’acum, — m'a chemat la el, acasă, si mi-a 
spus răstit, între patru ochi: «Dacă maf scrii 
încă o bucată în felul ăsta, în douăzeci şi patru 
de ore treci granița! Nouă aicea revoluționari 
nu ne trebue!...» 

Departe, albeaii zorii dimineţii. Taceam cu 
toții. Badea George căzuse pe gînduri: 

«Ar fi fost mai bine dacă ramineam în Ardeal!» 


V. Cioflec. 

LA PUTNA. 


Departe zările sînt limpezi 

Şi din splendoarea ’ntregii firi’ 
Cu strai de raze 'nveşmîntat e 
Locașul sfintei mănăstiri. 


Din larg de şesuri poposit-aii 
Si de prin munţi intunecosi, 
In jurul zidurilor negre 
Talazuri albe de piosi... 


Vrăjesc cîntările de preoți 
ntinsa mare de norod, . 

Şi glasul clopotelor cheamă 
Pe ’n veci slăvitul voevod. 


Dar cînd genunchele se pleacă 
Şi-atitea gînduri înfloresc, 

Din vremi ce pururi lumina-vor 
Întregul suflet românesc, 


Un dor ascuns mă răzvrăteşte 
Şi nu-mi dă pace să mă 'nchin: 
— Părinte-al neamului, stăpîne, 
Tu ştii că dormi supt cer străin? 


G. Tutoveanu. 


CRONICĂ. 


Expoziţia generală română. In România 
se fac mari pregătiri pentru a serba împlinirea 
alor patruzeci de ani de domnie a Regelui Carol, 
care coincide cu încheiarea alor 1800 ani dela 
colonizarea Daciei. Pe întinsul cîmp de supt Co- 
troceni, lingă Bucuresti, se va aranja o expo- 
zitie, care va reoglindi, în toate ramurile, starea 
actuală a vieții româneşti de pretutindeni. 
Sperăm că la această serbare naţională vom 
lua parte și noi în număr cit mai mare și cit 
mai demn, mai cu seamă după experienţa fo- 
lositoare ce o vom face la Sibiiū. Va fi un 
prilej rar, înălțător, de a ne desfata cu toții 
împreună, privind munca noastră a tuturora supt 
un cer senin și liber... 

Expoziţia va cuprinde următoarele diviziuni. 

1. Agricultura; 

2. Silvicultura ; 

3. Horticultura şi viticultura ; 

4. Creşterea vitelor şi zootechnia, piscicul- 
tura şi pescuitul ; 

5. Mine şi cariere; 

6. Industriile ; 

7. Geniul civil şi militar, arhitectura, mecanica 
Şi electricitatea, mijloace de transport, armata; 

8. Instrucţiunea si educaţiunea. Instrumentele 

şi procedeurile generale ale literelor, ştiinţelor 
si artelor; 

9. Artele frumoase; 

10. Higiena, asistenţa publică şi economia 
socială ; 

11. Cultul; 

12. Trecutul (secţiunea retrospectivă). 


* k * 


Reuniunea femeilor romane din Sibiiū, 
care şi pind acuma a desvoltat o activitate 
serioasă şi vrednică de toată lauda, realizează, 
prin infiintarea Școalei pentru economia și in- 
dustria casei, o idee veche şi o dorinţă obsteasca. 
Noua şcoală se va deschide la toamnă şi va 
dura în fiecare an dela 1 Septembre pînă la 
31 lulie. Instrucţiunea va cuprinde ; a) învățămînt 
practic: pregătirea bucatelor şi a pinei; con- 
servarea legumelor si a poamelor; spălatul, 
călcatul şi îngrijirea rufelor ; curățirea si ţinerea 
în ordine a locuinţei ; grădinăritul ; confecţionarea 
rufelor; b) învățămînt teoretic: economia de 
casă, chimia bucătăriei, contabilitatea, igiena, 
îngrijirea boinavilor şi literatura română. 

Această școală c'un program atit de practic, 
de sigur, va crea un frumos contingent de 
gospodine si mame bune, cari, să sperăm, vor 
desarma pe încetul ceata făr, de căpătii a 
burlacilor. 


+x 


+ Mussafia. De cite-ori mă intorceam acasă 
dela Viena mă întrebaii cunoscuţi vechi si noi, 
foşti studenți ai universității din capitala 
Austriei: «Mai treste Mussafia ?» Anul acesta 
nu le mai pot răspunde acel «da» care-i îm- 
bucura, căci batrinul romanist a închis ochii 
pentru totdeauna la 7 lunie, în orașul lui 
Dante, în Florenţa. Cu puţine săptămîni înainte, 
fostul ministru Villari îi oferia, cu ocazia ju- 
bileului săii de şaptezeci de ani, în numele 
numerosilor săi elevi şi admiratori, un prinos 
de recunoştinţă la care aii conlucrat romanistii 
tuturor naţiunilor europene. In fruntea acestei 
Cărți se găseşte enumerarea tuturor studiilor şi 
articolelor de filologie şi istorie literară scrise 
de Mussafia dela 1858 încoace, nu mai puţine 
de 336. Ele sînt dovada cea mai vădită despre 
activitatea rodnică şi multilaterală a acestui 
erudit cu vaste cunoştinţe, care era în acelaş 
timp un spirit deosebit de ager, un literator 
distins şi un muncitor răbdător, adunind 
cu minutiositate datele cari aveait să-i dove- 
dească asertiunile. Si precum n'a fost nici o 
parte a gramaticei limbilor romanice asupra 
căreia să nu-și fi spus cuvîntul săŭ deschizător 
de căi, astfel nu a fost nici o limbă romanică, 
despre care să nu fi scris studii pline de cla- 
ritate şi înțelegere. Astfel prin cele două studii 

ale sale Zur rumänischen Vokalisation (1868) 
si Zur rumdnischen Formenlehre (1869) Mussafia 
puse temelia cercetarilor sistematice de gramatica 
istorică românească. Mai de mult tinea din 
cînd în cind şi cite un curs de filologie ro- 
mână la Viena, la cari asistaū toti studenții 
români fără deosebire de specialitatea în care 
lucraii. De atunci, fireşte, aŭ trecut multi ani 
si lucrurile s'aii schimbat... 


Adolfo Mussafia s'a născut la 1835 în Spalato. 
Ajungind in Viena la universitate, se dedică 
studiului medicinei. Interesul săii cel mare pentru 
limba si literatura italiană îl făcu însă in 
curînd să schimbe cariera apucată. La o pre- 
legere de literatura italiană — povesteşte d-l 
Friedwagner — nu se găsi nici un ascultător 
care să poată interpreta cite-va versuri grele 
din Dante, pe cari nu le ştia esplica nici lec- 
torul universitar. Atunci se sculă M. si le tălmăci 
cu uşurinţă. În curind după aceea deveni el 
lector, iar mai tirziū (1860) fu numit pro- 
fesor de filologie romanică la catedra înființată 
atunci. Incetul cu încetul faima sa străbătu în 
toate părţile, mai ales era stimat in Italia. Dar 
şi în Viena fu împărtăşit de cele mai înalte ono- 
ruri la cari poate {inti un profesor universitar: 
numit mai intii consilier,. i se deschiseră mai 
tirziū porţile senatului, iar academia îl numără 
de mult între membrii ei cei mai activi. 

Dacă însă oamenii i-aii recunoscut totdeauna 
meritele şi i-aii putut oferi distincţii înalte, soartea 
pizmaşe i-a dat o suferință grea şi dureroasă, 
pe care a avut s'o supoarte mai mult de trei- 
zeci de ani şi care nu-i permitea de citi-va ani 
încoace să mai ţină cursuri la Universitate, — lui 
care cu adevărat fericit se simtia numai pe 
catedră. Nu voi uita nici odată vizita ce i-am 
făcut-o mai în urmă. După ce mi-a vorbit 
mult timp despre direcţiile noui în filologie, 
pe cari nu le aproba întotdeauna, cînd îmi 
întinse mina din fotoliii in care-l tintuia boala, 
imi zise: «De cite ori urci pe catedră să ți 
seamă de un lucru: în momentul acela nu ești 
savant, ci dascăl. Cind scrii o carte de ştiinţă 
trebuie să te gindesti la cel mai inteligent ce- 
titor, cînd faci însă un curs ești dator să ţii 
seama de ascultătorul cel mai puţin pregătit». 


Si avea dreptate. 


Dr. S. Puşcariu. 
* 


Cu bucurie anunfam reaparitia revistei birlădane 
«Făt Frumos». Numărul continuativ, 20, cuprinde arti- 
colul dlui lorga: La desvălirea monumentului lui V. 
Alexandri; Cintul VIII din Infernul lui Dante, trad. de 
N. Gane ; frumoasa poezie «După luptă» a d. D. Nanu, 
o schiță şi cronica de Emilgar, conducătorul entuziast 
al acestei bune reviste. 

DARI DE SEAMĂ ŞI NOTITE 
BIBLIOGRAFICE. 


Autonomia Românilor greco-catolici. Suh titlul 
acesta a apărut acum de curînd o broşură ungurească 
(L. Gyárfás Elemér: A român görög katolikusok auto- 
nomidja : 8° mare 45 pp. Bpest 1905) cuprinzind un 
studii apărut în revista «Katolikus Szemle» şi care are 
meritul de a tracta, în mod obiectiv si cu suficientă 
informatie istorică, problema cea grea in fața căreia 
se află biserica română greco-catolică. — In întrodu- 
cere se daŭ citeve reflexii istorice şi iuridice asupra 
raportului dintre stat si biserică şi se arată nizuintele 
timpurilor mal recente de a separa biserica de stat 
asigurindu-i autonomia, care ar fi chemată să creeze 
armonie atit între stat şi biserică, cit şi între cler şi 
elementul mirean. 

Această tendinţă s'a ivit şi în sînul Maghiarilor ca- 
tolici, cari de trei decenii încoaci stăruiesc neintrerupt 
pentru cistigarea unei autonomii bisericeşti, la care să 
participe şi elementul laic, lucru, pe care de altfel bi- 
serica catolică nu-l prea admite. 

După cum e contemplată, această autonomie va avea 
un Caracter escluziv şi pronunțat unguresc aşa încit 
înființarea ei ar constitui un pericol pentru existența 
bisericei gr. catolice româneşti, care pînă acum şi-a 
avut organizaţia e! separată, pe bază naţională româ- 
nească, nefiind nici de cum atirnătoare de biserica ro- 
mano-catolică din Ungaria. Autorul numitei broșuri caută 
în trecutul bisericii unite urmele independenţi! ace- 
steia, înşirînd cîteva din epocele principale ale istoriei 
noastre bisericești, precum: influența reformatiunil 
asupra bisericii româneşti-ardelene, unirea și urmările 
ei, politica episcopului Klein, despre care afirmă, greșit, 
că e autorul petiţiei dela 1797 (pg, 25 nota 1), articolii 
VI şi VII din 1744, prezentindu-l pe cel din urmă ca 
un eveniment epocal (!) în istoria bisericii unite. În- 
cheie refiexiunile istorice cu înființarea metropoliei din 
Blaj, prin bulla «Ecclesiam Christi» din 26 Nov. 1853, 
dată de cătră papa Pius 1X, care eximind biserica unită 
de sub jurisdictiunea primatelui din Strigoniū if asi- 
gură independenta, recunoscută şi garantată în urmă 
si din partea statulul maghiar prin articolul de lege 
XXXIX din 1868. 

Mai ticziti încercările mitropolitului Vancea de-a cis- 
tiga si pe seama Românilor greco-catolici o autonomie 
în felul celei cistigate de Şaguna pentru Români! orto- 
docși, au rămas fără succes. Conchemarea unut sinod 
la care să participe şi elementul mirean, nu i-s'a con- 
ces, căci tocmai pe atunci (1869) s'a început înfiin- 
area unei autonomii catolice, care ca instituţie de drept 
public să se estindă peste toate bisericile catolice din 
Ungaria, fără deosebire de rit, si căreia ar fi să-i cază 
jertiă si metropolia română din Blaj. La congresele, 
cîte s'aii ţinut cu scopul acesta dela 1869 pînă în tim- 
pul de faţă, metropoliţii din Blaj — spre cinstea 
lor fie zis! — maŭ voit să ia parte, ci dimpotrivă aŭ 
protestat totdeauna energic contra acestor tendinti de 

contopire si cutropire şi aŭ cerut, să li-se incuviin- 
teze lor ţinerea unui congres separat, ceea-ce, fireşte, 
li-s'a refuzat. D'aceea la conferinţa din Alba-lulia (în 
13 April 1871) întrunindu-se 50 preoţi şi 85 mireni 
aŭ enunțat, că toate hotaririle pe cari le va aduce con- 
gresul autonomic general, cu privire la Români, (de 
nobis sine nobis) le vor considera ca neexistente. 

Mai tirziū, întrun memorand adresat (1897) cătră co- 
roană şi primatele din Strigoniii, aŭ arătat că numai 
atunci poate avea catolicizmul viitor între Români dacă 
se asigură pe sama provinciei metropolitane greco- 
catolice o organizaţie autonomică independentă, iar în 
conferinţa ţinută la Cluj în acelaş an, 57 preoţi şi 131 
mireni formulind de noŭ protestul şi postulatele bise- 
ricii rom. gr. cat., adaugă că «aceste postulate nu cu- 
prind nici decum o abzicere, fie chiar și tacită, dela 
indreptatirea ef asupra fondurilor comune ale biserici! 
catolice din Ungaria». 

Intr'aceea o comisie de 27, împuternicită de cătră 
congresul din 1870, a elaborat un proiect de statut 
autonomic, conform căruia catolicilor de rit grecesc ar 
fi să li-se conserve autonomia de pina acum numai! 
în cestiunile de rit, disciplină bisericeas 4, organizaţie 
internă şi fundaţiuni proprii, iar toate celelalte afaceri 
ar avea să le reguleze de aci înainte congresul general! 
unguresc. In contra acestui proiect, sinodul archidie- 
cesan din Blaj (22 Nov. 1899) a înaintat iarăși un 
protest hotărit si impozant, redactat de părintele Dr. 
Augustin Bunea, in care se arată că tendentele de 
a contopi metropolia română într'un organizm strein, 
sînt cu totul contrare tradiţiei si dreptului istoric şi dacă 
acele işi vor ajunge scopul, Românii mai curind vor 
fi aplicaţi a părăsi unirea, decit să jertfească indepen- 
denta bisericii lor. Acest protest s'a trimis primatelui 
din Strigoniū şi prin dinsul congiesulul autonomic din 
1902, care nici nu l-a luat in dezbatere, ci l-a înapoiat 
primatelui pentru «răspuns si lămurire mai amănunţită». 
Adecă ad acta! 


Elaboratul comisiei de 27 aşteaptă acum sancţionarea 
din partea Maiestăţii Sale. Şi ce se va alege de biserica 
română gr. cat, dacă acest făt al escluvizmului maghiar 
va primi aprobarea prea înaltă? Autorul nu cearcă 
nici o combinaţie pentru cazul acesta, ci aşează față 
în față două păreri, cart s'a ivit în cercurile roma- 
nesti: una e a dlui Dr. Alex. Vajda- Voevod, care scria 
în Tribuna din Sibiiū (7 Oct. 1899), că în momentul 
cînd s’ar decreta autonomia ungurească gi prin aceasta 
desnationalizarea bisericii unite, atunci credincioşi! ace- 
stel biserici să treacă Ja biserica naţională neunita, să 
se reunească cu fraţii lor de singe. Contrară acesteia 
e părerea dlui Dr. Aug. Bunea, care susţine că tre- 
cerea la biserica neunită ar fi o imposibilitate morală 
Și recomandă coreligionarilor sal ca scut de apă- 
rare, contra autonomie! ungurești, rezistența pasivă, 
adecă să nu execute nimic din hotăririle lor, (catolici- 
lor nemaghiari !) ci să-i ignoreze ca pe nişte rătăciţi 
şi nedemni de numele de catolici şi să stărue fără 
preget, pînă cînd li-se va împlini dorința de a se vedea 

adunaţi întrun congres separat unde să-şi organizeze 
e! o autonomie a-parte ! 

Urmează după aceste concluzia inevitabilă din partea 
unui autor maghiar : independenţa, de care s'aii bu- 
curat Românii gr. cat. a fost fructul unor împrejurări 
politice favorabile lor; constelația politică de azi le 
poate nimici, orf cel puțin stinni toate drepturile 
istorice, cîte le-ati avut pînă acum! 

Vechia zicală: «Man hat Gewalt, so hat man Recht» ! 

(Faust II 183). 


intreg studiul e bazat pe «Părţile alese» ale lui Bariț, 
compilațiile lui Jancsó şi mai ales pe scrierile mai re- 
cente ale părintelui Bunea, pentru care autorul are 
multe cuvinte elogioase. (L.) 


Th. Alexi: Rumūnish-deutsches Wörterbuch, fiir 
Schule und Umgang, 2 Aufl., Kronstadt, Zeidner 1905. 
— Preis 4:50 Kronen. 

O carte e numal atunci bună cînd îsi îndeplineşte 
scopul. Dicţionarul român-german al dlui Alexi e în- 
tocmit anume pentru copiii de şcoală și pentru cores- 
pondenţa comercială. De-aceea multele neologisme şi 
puţinele provincialisme pe cari le conţine sînt la locul 
lor.- Ediţia aceasta, a doua, e cu mult mal bogată 
decit cea dintii, precum ne-o arată o comparaţie cît de 
superficială. Bine înţeles că inainte de a scrie aceste 
sire nu mi-am luat timpul să citesc tot dicţionarul, ci 
mam mulţumit să răsfoiesc cartea şi să fac u:ne.e probe 
din cari am căpătat impresia că lucrarea e făcută în 
mod conștienţios. Dacă am găsit şi unele greşeli, ele 
se explică mal ales prin intrebuintarea fără destulă 
critică a lucrărilor de lexicografie de pînă acuma, saii 
prin mania ardelenească de a traduce cuvinte compuse 
nemţeşti prin corespondente româneşti. Astfel grije de 
bolnav nu-l echivalentul lui Krankenpflege etc., iar cu- 
vintul rind (corect: rind) nu însemnează de loc Vliess; 
dar greşeala aceasta a făcut-o mai intif Cihac, dela 
care a luat-o fără nici o critică di Şăineanu, pentru-ca 
să i-o transmită diul Alexi. 

Evitarea astorfel de greşeli presupune însă cunoştinţe 
pe cari nu le poate avea un diletant, iar gravitatea 
lor nu e așa de mare încît să împedece cartea de a 
face bune servicii "cercurilor căror se adresează. Pe 
cînd ortografia cuvintelor germane e cea nouă, a celor 
române e neconsecventă prin faptul că cele dintii coale 
păstrează ortografia veche, pe cînd în cele din urmă 
autorul a încercat să adopteze ortografia Academiei, 
sistemizată în decursul publicării dicționarului. 

Editorului care pentru un pret mic a dat o carte tipă- 
rită cu caractere frumoase si pe hirtie bună, i-se cu- 
vine laudă, Dr. S. P. 


D! Augustin Paul își tipăreşte in volum foiletoanele 
mai de seamă din «Gazeta Transilvaniei», dindu-le 
titlul larg «Între Somes si Pruts (Minerva, Bucuresti, 
1905). Volumul in cea mai mare parte a lui cuprinde 
note de călătorie, carl sînt scrise într'o limbă simplă, 
necăutată și corectă. DI Paul nu face literatură şi artă, 
descriind cele văzute în călătoriile dsale, ci e un cro- 

nicar obiectiv al faptelor, carl interesează mai mult pe 
cel ce vrea să cunoască colțuri din viaţa rumânească 
putin observate de alţii. Astfel sînt articolele : In Prejmer, 
în Treiscaune, Românii cari nu stiū româneşte şi Un- 
guril cari nu ştiii ungureşte. In cimiterul comunei Prej- 
mer dscopere date nou! asupra familiei Caracas, care 
are o importanţă istorică, literară si culturală. Tot în 
matricula acelei parochii găseşte numele unor refugiaţi 
din România, pe vremea revoluţiei din 1821. Mal pre- 
țioase sint informaţiile despre Români! din Treiscaune, 
carl și-au uitat cu desăvirşire limba maternă, fără 
să-şi piardă conştiinţa de Români. Cazurl analoge se 
găsesc în întreaga Săcuime pînă in Giurgeii; pretu- 
tinden! găseşti Români de aceștia, cari se deosebesc de 
ceilalți conlocuitor! sžcui numai prin credință și prin 
aceea că poartă părul lung și cămașa scurtă peste cioa- 
reci, Daca-I întrebi ce neam de oameni sînt, răspund 
sfioși : gör. kath. (sati keleti) oláh. In centrul Sžeuimii 
chiar: şi preoții lor români, uniţi cef mai mulţi, se 
poartă rasi şi abia stiū o vorbă două românească. Ge- 
neraţia mai tînără fiind silită să urmeze cursuri maf 
sistematice la Blaj, învață bine româneşte și se întorc 
între credincioșii lor ca cei mai înflăcărați apostoli af 
românismului. Aud că ’n unele părți bžetil esiti din 
școala primară vorbesc deja româneşte binisor, asa că 
peste o generaţie două, urmindu-se mereii munca de 
redesteptare, ne putem aștepta la o deplină recucerire. 
In aceste articole di Paul are date exacte asupra nu- 
mărului locuitorilor, a traiului lor etc., cari sunt de mare 
folos documentar. Volumul ma! conţine si nişte amintiri 
de ale autorului despre Episcopul Pavel al Ordzii-mari, 
scrise cu multă pietate şi dragoste. Ele ne înfă- 
tiseaz4 credincios viata puritană si simplă, inima, 
darnică gi firea blăjină a acestui bun părinte sufletesc, 
care a făcut atita bine neamului nostru. 

Restul volumului cuprinde maf mult note subiective, 
cari numai atunci ar merita o menționare specială, cînd 
ar fi îmbrăcate în formă literară, — unele dintre ele și aşa, 
copil fidele, cum sînt, cuprind lucruri vrednice de luare 
aminte. T. 

